aminokarboksylsyrer
Store norske leksikon,Realfag,Kjemi,Analytisk kjemi,Kjemiske forbindelser i analytisk kjemi
Aminokarboksylsyrer er forbindelser som danner svært stabile komplekser (chelater) med forskjellige metallioner. De er polydentate organiske forbindelser.
De ble introdusert i 1945 og har senere blitt brukt til titrering av metallioner og som maskeringsmidler for forstyrrende metallioner i instrumentelle analyser som polarografi og atomabsorpsjon. Den mest brukte av disse kompleksdannerne er etylendiamintetraeddiksyre, EDTA.Aminokarboksylsyrer er teknisk sett aminosyrer, men ikke de aminosyrene som finnes i proteiner i levende organismer og i matvarer. Derfor brukes normalt ikke begrepet aminosyrer om aminokarboksylsyrer. Les mer i Store norske leksikon atomabsorpsjonsspektrometri polarografi chelater kjemisk analyse